આ ઉપરાંત દાઉદને લઈને ભારતીય સુરક્ષા એજન્સીઓ ફરી એક વખત સક્રિય બની ગઈ છે. ભારતીય એજન્સીએ દુબઈને બદલે અન્ય દેશમાંથી પોતાના ખાસ જાસૂસને પાકિસ્તાનમાં પ્રવેશ કરાવી દીધો છે, જે મોકો જોઈને હુમલો કરશે, કારણ કે શકીલને નિશાન બનાવવાનો અર્થ દાઉદનું પીઠબળ તોડી નાખવા સમાન છે. છેલ્લાં ચાર વર્ષમાં ભારતીય એજન્સીઓએ દુનિયાભરમાં ધમધમતા દાઉદના ધંધાને ત્યાંની સરકારની મદદથી બંધ કરાવી દીધા છે અથવા કોઈ કાયદાકીય ગૂંચવણમાં મૂકી દીધા છે, તેથી દાઉદના બિઝનેસમાં મુશ્કેલી ઊભી થઈ છે. દાઉદ પોતાનો મોટાભાગનો બિઝનેસ પોતે જ સંભાળે છે અથવા તે જવાબદારી અનિસને આપવામાં આવતી હતી, જેમાં અમીરાત, દુબઈ અને સાઉથ આફ્રિકામાં ફેલાયેલા રિયલ એસ્ટેટ બિઝનેસ, ડ્રગ્સ અને હીરાના બિઝનેસ સૌથી મોટા અને મહત્વના છે.